
Nr. înreg. 20.779 din 24.11.2021

Referat de specialitate
                                               
Subsemnata, Zamfirescu Eliza - Alexandra inspector grad profesional asistent din cadrul aparatului de specialitate al primarului Comunei Aroneanu, judeţul Iaşi, solicit Consiliului Local al comunei Aroneanu punerea în discuţie privind rectificarea Horărârii  Consiliului Local al comunei Aroneanu nr. 43 din 27 mai 2021 şi emiterea unei noi hotărâri cu privire la aprobarea „dezmembrării suprafeței de teren de 64032 mp având numărul cadastral 67115 înscrisă provizoriu în cartea funciară a Comunei Aroneanu, în calitate de titular tabular”, în sensul că în urma finalizării lucrărilor de înregistrare sistematică s-a înscris în mod greșit categoria de folosință „pășune”, corect fiind „pădure”, raport întocmit în temeiul art. 136 alin. (8) lit. b) din O.U.G. nr. 57/2019 privind Codul Administrativ.
            În drept, îmi întemeiez solicitarea cu prevederile legale specifice în materie respectiv: Legea nr. 18/1991, republicată, privind fondul funciar, cu modificările și completările ulterioare; Legea nr. 7/1996 a cadastrului şi publicităţii imobiliare;  H.G.R. nr. 1.354/2001 publicată în M. Of. nr. 326/2002 privind atestarea domeniului public al judeţului Iaşi precum şi al municipiilor, oraşelor şi comunelor din judeţul Iaşi – a se vedea anexa nr. 8 la hotărâre, cu modificările şi completările ulterioare; H.G.R. nr. 48/2007 pentru modificarea şi completarea H.G.R. nr. 1.354/2001 publicată în M. Of. nr. 326/2002 privind atestarea domeniului public al judeţului Iaşi precum şi al municipiilor, oraşelor şi comunelor din judeţul Iaşi – a se vedea anexa nr. 62 la hotărâre; Legea nr. 199/1997 pentru ratificarea Cartei Europene a autonomiei locale, adoptată la Strasbourg la 15.10.1985; Legea nr. 50/1991 privind autorizarea executării construcţiilor şi unele măsuri pentru realizarea locuinţelor, republicată, cu modificările și completările ulterioare; Ordinul nr. 839 din 12 octombrie 2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii; O.U.G. nr. 57/2019 privind Codul administrativ.
 În fapt, este necesară aprobarea rectificării dezmembrării suprafeței de teren din categoria de folosință „pășune” în categoria de folosință „pădure”, având nr. cad. 67115 în suprafață de 64.032 mp, compus din: teren în suprafață de 62.870 mp, T 60 parcela 1900/1/5/2, 1899/1/5/2,  teren în suprafață de 1.086 mp, T 60 parcela 1908/1/5/2, teren în suprafață de 76 mp T 60 parcela 1900/1/5/2, propunerea de rectificare a dezmembrării fiind următoarea: lot în suprafața de 59.264 mp din categoria de folosință „pășune” în categoria de folosință „pădure”, lot în suprafață de 1086 mp din categoria de folosință „pășune” în categoria de folosință „pădure”, lot în suprafață de 76 mp din categoria de folosință „pășune” în categoria de folosință „pădure” și lot în suprafață de 3606 mp din categoria de folosință „pășune” în categoria de folosință „pădure”, în vederea punerii în posesie a numitei Cobzaru Anca–Roxana, în calitate de moștenitoare a BÂRLESCU N. ȘTEFAN (decedat). Conform adresei Agenției Naționale de Cadastru și Publicitate Imobiliară  nr. 31017/02.02.2018, documentația care va sta la baza dezmembrării terenului, va fi însoțită de Hotărârea Consiliului Local.
Atașez referatului de specialitate următoarele documente:
-	Adresa Agenției Naționale de Cadastru și Publicitate Imobiliară nr. 31017/02.08.2018;
-	Extras de carte funciară pentru informare nr. 67630/17.08.2021;
-	Extras de carte funciară pentru informare nr. 67631/17.08.2021;
-	Copie act de proprietate Certficat de calitate de legatar autentificat cu nr. de încheiere 03/13.01.2021 și Testament autentificat cu nr. de încheiere 11079/04.12.2020;
-	Copie act de identitate Cobzaru Anca – Roxana și certificat de deces Bârlescu N. Ștefan


              							  Inspector asistent,
                                                                                     Zamfirescu Eliza - Alexandra

